CELEX: 32012D0726
Language: bg
Date: 2012-11-22 00:00:00
Title: 2012/726/ЕС: Решение за изпълнение на Комисията от 22 ноември 2012 година за разрешаване на пускането на пазара на дихидрокапсиат като нова хранителна съставка съгласно Регламент (ЕО) № 258/97 на Европейския парламент и на Съвета (нотифицирано под номер C(2012) 8391)

27.11.2012   
            
            
               BG
            
            
               Официален вестник на Европейския съюз
            
            
               L 327/49
            
         РЕШЕНИЕ ЗА ИЗПЪЛНЕНИЕ НА КОМИСИЯТА
   от 22 ноември 2012 година
   за разрешаване на пускането на пазара на дихидрокапсиат като нова хранителна съставка съгласно Регламент (ЕО) № 258/97 на Европейския парламент и на Съвета
   (нотифицирано под номер C(2012) 8391)
   (само текстът на английски език е автентичен)
   (2012/726/ЕС)
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕО) № 258/97 на Европейския парламент и на Съвета от 27 януари 1997 г. относно нови храни и нови хранителни съставки (1), и по-специално член 7 от него,
   като има предвид, че:
   
               (1)
            
            
               На 6 август 2010 г. дружеството Ajinomoto Co. Inc., Япония, отправи искане до компетентните органи на Обединеното кралство за пускане на пазара на дихидрокапсиат като нова хранителна съставка.
            
         
               (2)
            
            
               На 10 март 2011 г. компетентният орган на Обединеното кралство за оценка на храните представи доклада си за първоначална оценка. В доклада се прави заключението, че дихидрокапсиатът няма да представлява риск за здравето на потребителите.
            
         
               (3)
            
            
               На 13 април 2011 г. Комисията изпрати доклада за първоначална оценка до всички държави членки.
            
         
               (4)
            
            
               В 60-дневния срок, установен в член 6, параграф 4 от Регламент (ЕО) № 258/97, бяха повдигнати обосновани възражения в съответствие със същата разпоредба.
            
         
               (5)
            
            
               Поради това на 9 ноември 2011 г. бе потърсено становището на Европейския орган за безопасност на храните (ЕОБХ).
            
         
               (6)
            
            
               На 28 юни 2012 г. в своето „Научно становище относно дихидрокапсиат“ (2) ЕОБХ стигна до заключението, че дихидрокапсиатът е безопасен при предложените видове употреба и нива на употреба.
            
         
               (7)
            
            
               Дихидрокапсиатът отговаря на критериите, определени в член 3, параграф 1 от Регламент (ЕО) № 258/97.
            
         
               (8)
            
            
               Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩОТО РЕШЕНИЕ:
   Член 1
   Дихидрокапсиат съгласно спецификациите в приложение I може да бъде пуснат на пазара като нова хранителна съставка за посочените видове употреба и при максималните нива, посочени в приложение II, без да се засягат разпоредбите на Регламент (ЕО) № 1925/2006 на Европейския парламент и на Съвета (3) и директиви 2009/39/ЕО (4) и 2009/54/ЕО (5) на Европейския парламент и на Съвета.
   Член 2
   Означението на разрешения с настоящото решение дихидрокапсиат върху етикета на храните, в чийто състав е вложен, е „дихидрокапсиат“.
   Член 3
   Адресат на настоящото решение е дружеството Ajinomoto Co. Inc., 15-1, Kyobashi, Chuo-ku, 1-choume, 104-8315, Токио, Япония.
   
      Съставено в Брюксел на 22 ноември 2012 година.
      
         
            За Комисията
         
         Maroš ŠEFČOVIČ
         
            Заместник-председател
         
      
   
   
      (1)  ОВ L 43, 14.2.1997 г., стр. 1.
   
      (2)  Бюлетин на ЕОБХ (EFSA Journal), 2012 г.; 10(7):2812.
   
      (3)  ОВ L 404, 30.12.2006 г., стр. 26.
   
      (4)  ОВ L 124, 20.5.2009 г., стр. 21.
   
      (5)  ОВ L 164, 26.6.2009 г., стр. 45.
   
      ПРИЛОЖЕНИЕ I
      
         СПЕЦИФИКАЦИИ НА ДИХИДРОКАПСИАТ
      
      
         Определение
      
      Дихидрокапсиатът се синтезира чрез естерификация на ванилилов алкохол и 8-метилнонанова киселина с катализатор ензим. След естерификацията с помощта на n-хексан се извлича дихидрокапсиат.
      Ензимът „Lipozyme 435“ е одобрен от Датската служба за ветеринарен и хранителен контрол.
      Описание: вискозна безцветна до жълтеникава течност
      Химична формула: C18H28O4
      
      Структурна формула: 
      
         
      CAS №: 205687-03-2
      
         Физико-химични свойства на дихидрокапсиат
      
      
                  Дихидрокапсиат
               
               
                  повече от 94 %
               
            
                  8-метилнонанова киселина
               
               
                  под 6 %
               
            
                  Ванилилов алкохол
               
               
                  под 1 %
               
            
                  Свързани със синтеза вещества
               
               
                  под 2 %
               
            
   
      ПРИЛОЖЕНИЕ II
      
         УПОТРЕБА НА ДИХИДРОКАПСИАТ
      
      
                  Категория храна
               
               
                  Максимални нива на употреба
               
            
                  Зърнени блокчета
               
               
                  9 mg/100 g
               
            
                  Бисквити, курабии и солени бисквити
               
               
                  9 mg/100 g
               
            
                  Оризови закуски
               
               
                  12 mg/100 g
               
            
                  Газирани напитки, разреждащи се напитки, напитки на основата на плодов сок
               
               
                  1,5 mg/100 ml
               
            
                  Зеленчукови напитки
               
               
                  2 mg/100 ml
               
            
                  Напитки на основата на кафе, напитки на основата на чай
               
               
                  1,5 mg/100 ml
               
            
                  Овкусена вода — негазирана
               
               
                  1 mg/100 ml
               
            
                  Предварително сварена овесена каша
               
               
                  2,5 mg/100 g
               
            
                  Други зърнени закуски
               
               
                  4,5 mg/100 g
               
            
                  Сладолед, млечни десерти
               
               
                  4 mg/100 g
               
            
                  Смеси за кремове (за директна консумация)
               
               
                  2 mg/100 g
               
            
                  Продукти на основата на кисело мляко
               
               
                  2 mg/100 g
               
            
                  Шоколадови изделия
               
               
                  7,5 mg/100 g
               
            
                  Твърди бонбони
               
               
                  27 mg/100 g
               
            
                  Дъвки без захар
               
               
                  115 mg/100 g
               
            
                  Сметана на немлечна основа за напитки
               
               
                  40 mg/100 g
               
            
                  Подсладители
               
               
                  200 mg/100 g
               
            
                  Супи (за директна консумация)
               
               
                  1,1 mg/100 g
               
            
                  Заливки за салата
               
               
                  16 mg/100 g
               
            
                  Растителни протеини
               
               
                  5 mg/100 g
               
            
                  Готови за консумация ястия
                  Заместители на цяло хранене
               
               
                  3 mg/ястие
               
            
                  Напитки, заместващи цяло хранене
               
               
                  1 mg/100ml